
హైదరాబాద్ (ఆంధ్రజ్యోతి క్రీడా ప్రతినిధి): జాతీయ స్థాయి పాఠశాలల అండర్-14 రగ్బీ పోటీలకు మౌలాలి రైల్వే కాలనీ ప్రభుత్వ ఉన్నత పాఠశాల విద్యార్థిని ఎస్. భాగ్యశ్రీ ఎంపికైంది. ఈ నెల నాలుగు నుంచి ఆరో తేదీ వరకూ భువనేశ్వర్లో జరిగే ఈ టోర్నీలో తెలంగాణ రాష్ట్ర జట్టు తరఫున భాగ్యశ్రీ బరిలోకి దిగనుంది. ఎనిమిదో తరగతి చదువుతున్న భాగ్యశ్రీ అక్టోబర్ 19వ తేదీన సరూర్నగర్ స్టేడియంలో జరిగిన తెలంగాణ రాష్ట్ర స్థాయి అండర్-17 రగ్బీ పోటీల్లో ఉత్తమ ప్రదర్శన కనబరిచింది. దాంతో ఆమె రాష్ట్ర జట్టులో చోటు దక్కించుకుంది. ఈ సందర్భంగా భాగ్యశ్రీని పాఠశాల ప్రధానోపాధ్యాయుడు, మాల్కాజ్గిరి మండల విద్యాశాఖాధికారి ఆర్. శ్రీనువాసు, వ్యాయామ ఉపాధ్యాయుడు కె. సత్యనారాయణ, మాల్కాజ్గిరి పాఠశాల క్రీడల కార్యదర్శి ప్రభాకర్, ఇతర ఉపాధ్యాయులు అభినందించారు.

hyderabad (aandhrajyoti creeda pratinidhi): jaateeya sthaayi paatasaalala ander-14 ragbi potiilaku moulali railve kaalanee prabhutva unnata paatasaala vidyaarthini es. bhagyashree empikaindi. ee nela naalugu nunchi aaro tedee varakuu bhuvaneshwarlo jarige ee torneelo telamgaana rashtra jattu tarafuna bhagyashree bariloki diganundi. enimido taragati chaduvutunna bhagyashree actober 19va tedeena sarurnagar stadiumlo jarigina telamgaana rashtra sthaayi ander-17 ragbi potillo uttama pradarsana kanabarichindi. daamto aame rashtra jattulo chotu dakkinchukundi. ee sandarbhamgaa bhaagyashreeni paatasaala pradhaanopaadhyaayudu, malcajgiri mandala vidyaasaakhaadhikaari ar. srinuvaasu, vyayama upaadhyaayudu ke. satyanarayana, malcajgiri paatasaala kreedala kaaryadarsi prabhakar, itara upaadhyaayulu abhinandinchaaru.